CELEX: 62011CO0029
Language: lt
Date: 2011-04-08 00:00:00
Title: 2011 m. balanžio 8 d. Teisingumo Teismo (penktoji kolegija) nutartis. # Aurora Elena Sfichi prieš Direcţia Generală a Finanţelor Publice Suceava ir kt. (C-29/11) ir Adrian Ilaş prieš Direcţia Generală a Finanţelor Publice Suceava ir kt. (C-30/11). # Prašymai priimti prejudicinį sprendimą: Tribunalul Suceava - Rumunija. # Procedūros reglamento 104 straipsnio 3 dalies pirma pastraipa - Vidaus mokesčiai - SESV 110 straipsnis - Taršos mokestis už pirmą kartą registruojamas motorines transporto priemones. # Sujungtos bylos C-29/11 ir C-30/11.

2011 m. balandžio 8 d. Teisingumo Teismo (penktoji kolegija) nutartis Sfichi ir Ilaş prieš Direcţia Generală a Finanţelor Publice Suceava ir kt.
      (Sujungtos bylos C‑29/11 ir C‑30/11)
      „Procedūros reglamento 104 straipsnio 3 dalies pirma pastraipa – Vidaus mokesčiai – SESV 110 straipsnis – Taršos mokestis už pirmą kartą registruojamas variklines transporto priemones“
      Mokesčių nuostatos – Vidaus mokesčiai – Taršos mokestis už pirmą kartą nacionalinėje teritorijoje registruojamas variklines transporto priemones (SESV 110 straipsnis)
         (žr. 23–26 punktus ir rezoliucinę dalį)
      
      Dalykas 
      
         Prašymas priimti prejudicinį sprendimą – 
               Tribunal Suceava 
               – Naudotų transporto priemonių, anksčiau įregistruotų kitose valstybėse narėse, registracija – Nacionalinės teisės aktai,
                  pagal kuriuos pirmą kartą registruojant šias transporto priemones taikomas reikalavimas sumokėti aplinkos taršos mokestį,
                  nors perregistruojant nacionalinėje rinkoje jau esančias naudotas transporto priemones šis mokestis netaikomas – Nacionalinės
                  teisės akto atitiktis SESV 110 straipsnio pirmai ir antrai pastraipomis – Kliūtis laisvam prekių judėjimui.
               
            Rezoliucinė dalis
      SESV 110 straipsnis turi būti aiškinamas taip, kad juo valstybei narei draudžiama įvesti aplinkos taršos mokestį už pirmą
         kartą šioje valstybėje narėje registruojamas variklines transporto priemones, jei ši mokestinė priemonė yra tokia, kad ja
         atgrasoma nuo kitose valstybėse narėse pirktų naudotų transporto priemonių eksploatavimo šioje valstybėje narėje, tačiau neatgrasoma
         nuo tokio paties amžiaus ir nusidėvėjimo transporto priemonių pirkimo nacionalinėje rinkoje.